*Lakiehdotukset*

**1.**

**Laki vankeuslain muuttamisesta**

Eduskunnan päätöksen mukaisesti

*muutetaan* vankeuslain (767/2005) 4 luvun 4 §:n 3 momentti ja

*lisätään* 2 luvun 2 a §:n 2 momentti, sellaisena kuin se on laissa 383/2017 seuraavasti:

2 luku Täytäntöönpanon aloittaminen

2 a §

Etsintäkuuluttaminen

— — — — — — — — — — — — — —

Rikosseuraamuslaitos voi etsintäkuuluttaa vangin, jos hän karkaa, poistuu luvatta vankilasta tai ei palaa vankilan ulkopuolelle myönnetyltä luvalta lupaehdoissa määrättynä ajankohtana.

4 luku. Saapuminen ja sijoittaminen vankilaan

4 §

Säännöksistä ja vankilan oloista tiedottaminen

— — — — — — — — — — — — — —

Vankien saatavilla on oltava kokoelma vankeja koskevista laeista, asetuksista ja muista säännöksistä. Vankien saatavilla on oltava myös luettelo, josta käyvät ilmi vankilaa ja sen henkilökunnan toimintaa valvovat viranomaiset sekä ihmisoikeuksien toteutumista valvovat toimielimet, joille vangilla on kansainvälisten sopimusten mukaan valitus- tai kanteluoikeus.

**2.**

**Laki tutkintavankeuslain muuttamisesta**

Eduskunnan päätöksen mukaisesti

muutetaan tutkintavankeuslain (768/2005) 2 luvun 3 §:n 3 momentti ja

lisätään 1 lukuun 9 § seuraavasti:

1 luku. Tutkintavankeuden toimeenpanon yleiset periaatteet.

9 §

Etsintäkuuluttaminen

Rikosseuraamuslaitoksen on etsintäkuulutettava tutkintavanki, jos hän karkaa vankilasta.

2 luku. Saapuminen vankilaan.

3 §

Säännöksistä ja vankilan oloista tiedottaminen

— — — — — — — — — — — — — —

Tutkintavankien saatavilla on oltava kokoelma tutkintavankeja koskevista laeista, asetuksista ja muista säännöksistä. Tutkintavankien saatavilla on oltava myös luettelo, josta käyvät ilmi vankilaa ja sen henkilökunnan toimintaa valvovat viranomaiset sekä ihmisoikeuksien toteutumista valvovat toimielimet, joille tutkintavangilla on kansainvälisten sopimusten mukaan valitus- tai kanteluoikeus.

--------